
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1635 

20 Ιουνίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός τρόπου λήψης και χρήσης δεδομένων 


από τους φορείς κοινωνικής ασφάλισης για τη 
λειτουργία του Εθνικού Μητρώου Ασφάλισης - 

Ασφαλιστικής Ικανότητας, σύστημα «ΑΤΛΑΣ». 1 

Ορισμός πάγιου χορηγήματος για τον καθαρισμό των 
γραφείων των Δημοσίων Υπηρεσιών της Αποκε¬ 
ντρωμένης Διοίκησης Πελοποννήσου, Δυτικής Ελ¬ 
λάδας και Ιονίου στον φορέα Ε.Φ. 072. 2 


ΑΠΟΦΑΣΕΙ Σ 

Αριθμ. οικ. 11810/179/Φ80353 (1) 


Καθορισμός τρόπου λήψης και χρήσης δεδομένων από 
τους φορείς κοινωνικής ασφάλισης για τη λειτουρ¬ 
γία του Εθνικού Μητρώου Ασφάλισης - Ασφαλιστι¬ 
κής Ικανότητας, σύστημα «ΑΤΛΑΣ». 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 3 του άρθρου 8 του ν. 4237/ 
2014 (Α, 36). 

2. Τις διατάξεις του ν. 3607/2007 (Α,245) όπως ισχύει. 

3. Τις διατάξεις των άρθρων 17-30 του ν. 3918/2011 
(Α, 31) όπως έχουν τροποποιηθεί και ισχύουν και τις 
διατάξεις του Ενιαίου Κανονισμού Παροχών Υγείας του 
Ε.Ο.Π.Υ.Υ. όπως ισχύει. 

4. Τις διατάξεις του άρθρου 90 του Π.Δ/τος 63/2005 
(Α, 98) «Κώδικας Νομοθεσίας για την Κυβέρνηση και τα 
Κυβερνητικά Όργανα». 

5. Τις διατάξεις του Π.Δ/τος 86/2012 (Α, 141) «Διορισμός 
Υπουργών, Αναπληρωτών Υπουργών και Υφυπουργών». 

6. Το γεγονός ότι από τις διατάξεις της απόφασης 
αυτής δεν προκαλείται καμία δαπάνη. 

7. Την ανάγκη για τη δημιουργία Εθνικού Μητρώου 
Ασφάλισης - Ασφαλιστικής Ικανότητας, αποφασίζουμε: 

ΑΡΘΡΟ 1 

ΕΜΠΛΕΚΟΜΕΝΟΙ ΦΟΡΕΙΣ 

1. Η ενιαία διαδικασία συγκέντρωσης και τήρησης 
των στοιχείων ασφάλισης και ασφαλιστικής ικανότητας 


όλων των ασφαλισμένων της χώρας, Σύστημα «ΑΤΛΑΣ», 
που εμπίπτει στην αρμοδιότητα της Γενικής Γραμματεί- 
ας Κοινωνικών Ασφαλίσεων (Γ.Γ.Κ.Α.) του Υπουργείου 
Εργασίας, Κοινωνικής Ασφάλισης και Πρόνοιας και του 
Μ.Τ.Π.Υ., διεκπεραιώνεται μέσω της Ηλεκτρονικής Δια¬ 
κυβέρνησης Κοινωνικής Ασφάλισης Α.Ε. (Η.ΔΙ.Κ.Α. Α.Ε.). 

2. Στη διαδικασία συμμετέχουν όλοι οι Φορείς Κοινω¬ 
νικής Ασφάλισης (Φ.Κ.Α.) και το Μ.Τ.Π.Υ. 

ΑΡΘΡΟ 2 
ΠΡΟΕΤΟΙΜΑΣΙΑ 

Το σύστημα ΑΤΛΑΣ διασυνδέεται με το Εθνικό Μη¬ 
τρώο Ασφαλισμένων (ΑΜΚΑ - ΕΜΑΕΣ) και περιλαμβάνει: 

α. το Εθνικό Μητρώο Εργοδοτών, 

β. το Εθνικό Μητρώο Δικαιούχων Περίθαλψης και 

γ. τον Ψηφιακό Λογαριασμό Ασφάλισης. 

Για την τήρηση των στοιχείων ασφάλισης, ασφαλι¬ 
στικής ικανότητας και ασφαλιστικής ενημερότητας των 
εργοδοτών, μέσω της ανάπτυξης του απαραίτητου πλη¬ 
ροφοριακού συστήματος, η Η.ΔΙ.Κ.Α. Α.Ε., προβαίνει στις 
παρακάτω ενέργειες: 

1. Προετοιμάζει την απαραίτητη υλικοτεχνική υποδομή 
(κεντρικοί διακομιστές, σταθμοί εργασίας, υποδομές 
δικτύου και βάσεων δεδομένων). 

2. Υλοποιεί τις σχετικές μηχανογραφικές εφαρμογές. 

3. Ορίζει το προσωπικό που θα απασχολείται στην 
ανάπτυξη και συντήρηση του πληροφοριακού συστή¬ 
ματος. 

4. Δημιουργεί το απαραίτητο κέντρο τηλεφωνικής 
υποστήριξης (ΗθΙρ ΘθδΙ<) για την τεχνική υποστήριξη 
των εμπλεκόμενων φορέων και υπηρεσιών. 

5. Καταρτίζει και υλοποιεί σχέδιο εκπαίδευσης του 
προσωπικού πάνω στα αντικείμενα του νέου συστή¬ 
ματος. 

ΑΡΘΡΟ 3 

ΔΙΑΔΙΚΑΣΙΕΣ-ΦΑΣΕΙΣ ΕΦΑΡΜΟΓΗΣ ΚΑΙ ΥΛΟΠΟΙΗΣΗΣ 

Η υλοποίηση της διαδικασίας ολοκληρώνεται σε δύο 
φάσεις, ως ακολούθως: 

ΦΑΣΗ ΠΡΩΤΗ (1Η): ΛΕΙΤΟΥΡΓΙΑ ΕΘΝΙΚΟΥ ΜΗΤΡΩΟΥ 
ΔΙΚΑΙΟΥΧΩΝ ΠΕΡΙΘΑΛΨΗΣ 

1. Δημιουργείται στην Η.ΔΙ.Κ.Α. Α.Ε. Εθνικό Μητρώο 
Δικαιούχων Περίθαλψης. Η Η.ΔΙ.Κ.Α. Α.Ε. ετοιμάζει τις τε¬ 
χνικές προδιαγραφές και τα προγράμματα διασύνδεσης 
του Εθνικού Μητρώου Δικαιούχων Περίθαλψης με τα 

πληροφοριακά συστήματα των Φ.Κ.Α., της Ηλεκτρονικής 
Συνταγογράφησης και του ΕΟΠΥΥ. 

2. Οι Φορείς Κοινωνικής Ασφάλισης υποχρεούνται 
να καταγράφουν στο πληροφοριακό τους σύστημα ή 
μέσω της διαδικτυακής εφαρμογής που ανέπτυξε η 
Η.ΔΙ.Κ.Α. ΑΕ για το σκοπό αυτό, τους δικαιούχους ασφα¬ 
λιστικής ικανότητας και την αντίστοιχη χρονική διάρκεια 
αυτής για τους άμεσα και έμμεσα ασφαλισμένους (μέλη 
οικογένειας) και να ενημερώνουν, σε πραγματικό χρόνο, 
το Εθνικό Μητρώο Δικαιούχων Περίθαλψης που τηρείται 
στην Η.ΔΙ.Κ.Α. ΑΕ. 

3. Η Η.ΔΙ.Κ.Α. Α.Ε. παρέχει τη δυνατότητα διασύνδεσης 
σε πραγματικό χρόνο του Εθνικού Μητρώου Δικαιούχων 
Περίθαλψης με την εφαρμογή της Ηλεκτρονικής Συντα- 
γογράφησης και, μέσω του ΕΟΠΥΥ, με τις εφαρμογές 
των νοσοκομείων ή άλλων παροχών υγείας, προκειμένου 
να ελέγχεται ηλεκτρονικά το δικαίωμα των ασφαλισμέ¬ 
νων στις παροχές υγείας σε είδος. 

4. Η Η.ΔΙ.Κ.Α. Α.Ε. αναστέλλει το δικαίωμα ασφαλιστι¬ 
κής ικανότητας όσων ασφαλισμένων παύουν να πλη- 
ρούνται οι προϋποθέσεις λόγω ληξιαρχικών γεγονότων, 
σύμφωνα με την ισχύουσα νομοθεσία, κατόπιν διασύν¬ 
δεσης και διασταύρωσης των στοιχείων με το σύστημα 
ΑΡΙΑΔΝΗ ή, λόγω της απώλειας της ιδιότητας προ- 
στατευόμενου μέλους λόγω σπουδών, με το σύστημα 
της Ηλεκτρονικής Υπηρεσίας Απόκτησης Ακαδημαϊκής 
Ταυτότητας που τηρείται στο Εθνικό Δίκτυο Έρευνας 
και Τεχνολογίας (ΕΔΕΤ). 

Ειδικά για τις περιπτώσεις θανάτου των άμεσα ασφα¬ 
λισμένων, η ασφαλιστική ικανότητα εμμέσου μέλους 
δεν αναστέλλεται μέχρι την τελική κρίση του οικείου 
Φορέα (αναστολή, διαγραφή, μεταβίβαση, παράταση, 
κ.λπ.), ο οποίος υποχρεούται να ενημερώσει άμεσα την 
Η.ΔΙ.Κ.Α. Α.Ε. σχετικά. 

Σε κάθε περίπτωση, για τις ανωτέρω αναστολές, η 
Η.ΔΙ.Κ.Α. Α.Ε. ενημερώνει το φορέα του ασφαλισμένου. 

5. Οι Φορείς Κοινωνικής Ασφάλισης υποχρεούνται μέ¬ 
χρι την 28 Φεβρουάριου κάθε έτους να αποστέλλουν 
στην Η.ΔΙ.Κ.Α. Α.Ε. ηλεκτρονικό αρχείο με το σύνολο 
των ασφαλισμένων - άμεσα και έμμεσα - δικαιούχων 
περίθαλψης, με την ένδειξη «ασφαλιστική ικανότητα και 
διάρκεια ισχύος αυτής». 

Οι τεχνικές προδιαγραφές του προς υποβολή αρχείου 
καθορίζονται από την Η.ΔΙ.Κ.Α. Α.Ε. μέχρι την 30η Νο¬ 
εμβρίου του προηγούμενου από το έτος της υποβολής. 

Οι ασφαλιστικοί οργανισμοί, καθ’ όλη τη διάρκεια του 
έτους, υποχρεούνται να ενημερώνουν σε πραγματικό 
χρόνο από τα πληροφοριακά τους συστήματα ή μέσω 
της διαδικτυακής εφαρμογής της Η.ΔΙ.Κ.Α. Α.Ε., το Εθνι¬ 
κό Μητρώο Δικαιούχων Περίθαλψης για οποιεσδήποτε 
προσθήκες ή μεταβολές. 

6. Από τη δημοσίευση της παρούσας απόφασης, κα- 
ταργείται η χειρόγραφη θεώρηση των βιβλιαρίων και 
η αποστολή ή επικόλληση αυτοκόλλητης ετικέτας θε¬ 
ώρησης. 

ΦΑΣΗ ΔΕΥΤΕΡΗ (2Η) ΛΕΙΤΟΥΡΓΙΑ ΕΘΝΙΚΟΥ ΜΗΤΡΩΟΥ 
ΕΡΓΟΔΟΤΩΝ ΚΑΙ ΨΗΦΙΑΚΟΥ ΛΟΓΑΡΙΑΣΜΟΥ ΑΣΦΑΛΙ¬ 
ΣΗΣ 

1. Δημιουργείται στην Η.ΔΙ.Κ.Α. ΑΕ «Ψηφιακός Λογα¬ 
ριασμός Ασφάλισης» για όλους τους ασφαλισμένους 
της χώρας και το Εθνικό Μητρώο Εργοδοτών μέσω του 
οποίου χορηγείται ηλεκτρονικά Ασφαλιστική Ενημερό¬ 
τητα. Η Η.ΔΙ.Κ.Α. Α.Ε. ετοιμάζει τις προδιαγραφές και 


τα προγράμματα διασύνδεσης του Εθνικού Μητρώου 
Εργοδοτών και του Ψηφιακού Λογαριασμού Ασφάλισης 
με τα πληροφοριακά συστήματα των ΦΚΑ. 

2. Οι ΦΚΑ αποστέλλουν στην Η.ΔΙ.Κ.Α. εντός μηνός 
από την οριστικοποίηση των τεχνικών προδιαγραφών 
ηλεκτρονικό αρχείο με το σύνολο των εργοδοτών που 
υπάρχουν στα πληροφοριακά τους συστήματα με έν¬ 
δειξη ασφαλιστικής ενημερότητας καθώς και αρχείο με 
στοιχεία ασφάλισης των ασφαλισμένων τους. 

3. Οι ΦΚΑ υποχρεούνται να διασυνδεθούν με το σύστη¬ 
μα «ΑΤΛΑΣ» για την οηΐίηο ενημέρωση της ασφαλιστικής 
ενημερότητας των εργοδοτών ή αυτοαπασχολούμενων. 
Επιπλέον, μέχρι και την 15η ημέρα κάθε ημερολογια¬ 
κού μήνα (και αν αυτή συμπίπτει με ημέρα αργίας την 
αμέσως προηγούμενη εργάσιμη) οι ΦΚΑ αποστέλλουν 
στην Η.ΔΙ.Κ.Α. Α.Ε. ηλεκτρονικό αρχείο με τα στοιχεία 
ασφάλισης του προηγούμενου μήνα καθώς και οποιοσ¬ 
δήποτε μεταβολές του ιστορικού ασφάλισης που ήδη 
έχει σταλεί. 

4. Η Η.ΔΙ.Κ.Α. Α.Ε. συγκεντρώνει τα στοιχεία και τα 
επεξεργάζεται με σκοπό την παροχή ηλεκτρονικών 
υπηρεσιών προς το Υπουργείο Εργασίας, Κοινωνικής 
Ασφάλισης και Πρόνοιας, τους ΦΚΑ και τους ασφαλι¬ 
σμένους με την έκδοση Αποσπάσματος Λογαριασμού 
Ασφάλισης, Βεβαίωσης Χρόνου Ασφάλισης και Βεβαί¬ 
ωσης Ασφαλιστικής Ενημερότητας. 

5. Το σύστημα ΑΤΛΑΣ διασυνδέεται με το σύστημα ΕΡ- 
ΓΑΝΗ για την άντληση στοιχείων σε πραγματικό χρόνο. 

ΑΡΘΡΟ 4 

ΔΕΔΟΜΕΝΑ ΑΡΧΕΙΩΝ 

Για την τήρηση των στοιχείων ασφάλισης, ασφαλι¬ 
στικής ικανότητας και ασφαλιστικής ενημερότητας των 
εργοδοτών, μέσω της ανάπτυξης του πληροφοριακού 
συστήματος της Η.ΔΙ.Κ.Α. Α.Ε., οι εμπλεκόμενοι φορείς, 
υποχρεούνται να αποστέλουν στην Η.ΔΙ.Κ.Α. Α.Ε., εντός 
των ανωτέρω αναφερόμενων προθεσμιών, προς κατα- 
χώρηση και επεξεργασία ενδεικτικά τα κάτωθι στοιχεία: 

ΓΙΑ ΤΗ ΔΗΜΙΟΥΡΓΙΑ ΤΟΥ ΜΗΤΡΩΟΥ ΔΙΚΑΙΟΥΧΩΝ ΠΕ¬ 
ΡΙΘΑΛΨΗΣ: 

Τα πλήρη στοιχεία του Φορέα Ασφάλισης του δικαι¬ 
ούχου, τη διάρκεια ισχύος της ασφαλιστικής ικανότητας 
και, στην περίπτωση καταχώρησης έμμεσα ασφαλισμέ¬ 
νου, τα πλήρη στοιχεία του άμεσου μέλους. 

ΓΙΑ ΤΗ ΔΗΜΙΟΥΡΓΙΑ ΤΟΥ ΜΗΤΡΩΟΥ ΕΡΓΟΔΟΤΩΝ: 

Τα πλήρη στοιχεία του Φορέα Ασφάλισης, του Ερ¬ 
γοδότη (στην περίπτωση των νομικών προσώπων, της 
εκπροσώπησης, έδρας, επωνυμίας κ.λπ.), της κατηγορίας 
της επιχείρησης και των τυχόν οφειλών ή ρυθμίσεων. 

ΓΙΑ ΤΗ ΔΗΜΙΟΥΡΓΙΑ ΤΟΥ ΛΟΓΑΡΙΑΣΜΟΥ ΑΣΦΑΛΙΣΗΣ 
ΑΣΦΑΛΙΣΜΕΝΩΝ: 

Τα στοιχεία του Φορέα Ασφάλισης, τα στοιχεία Μη¬ 
τρώου Ασφαλισμένου, ενδεικτικά ΑΜΚΑ, ΑΜ Φορέα, 
ΑΦΜ, Επώνυμο, Ονομα, Πατρώνυμο, Μητρώνυμο, ημε¬ 
ρομηνία γέννησης, φύλο, στοιχεία αστυνομικής ταυτότη¬ 
τας ή διαβατηρίου ή άδεια παραμονής, δ/νση κατοικίας 
(οδός, αριθμός, Πόλη, Ταχ. Κωδ.), στοιχεία εργοδότη και 
στοιχεία ασφάλισης όπως χρονική περίοδο, κλάδο ή κα¬ 
τηγορία, έτος ασφάλισης, αποδοχές, εισφορές, στοιχεία 
ρυθμίσεων ή οφειλών, κ.λπ.). 

Η επεξεργασία των ανωτέρω δεδομένων προσωπικού 
χαρακτήρα διενεργείται υπό το πλαίσιο εφαρμογής του 
ν. 2472/1997 όπως έχει τροποποιηθεί και ισχύει καθώς 

και κάθε άλλης κανονιστικής πράξης, απόφασης της 
Αρχής Προστασίας Δεδομένων Προσωπικού Χαρακτή¬ 
ρα, Οδηγίας ή Κανονισμού της Ευρωπαϊκής Ένωσης, η 
οποία διέπει την τήρηση και επεξεργασία των ανωτέρω 
αρχείων. 

ΑΡΘΡΟ 5 

ΗΜΕΡΟΜΗΝΙΑ ΕΝΑΡΞΗΣ ΥΠΟΧΡΕΩΣΕΩΝ 
ΕΜΠΛΕΚΟΜΕΝΩΝ ΦΟΡΕΩΝ 

Οι ημερομηνίες έναρξης σύμφωνα μετά οριζόμενα 
ανωτέρω, καθορίζονται ως εξής: 

α. Η Λειτουργία του Εθνικού Μητρώου Δικαιούχων 
Περίθαλψης, από την ημερομηνία δημοσίευσης της πα¬ 
ρούσας απόφασης στην Εφημερίδα της Κυβερνήσεως. 

β. Ημερομηνία καθορισμού τεχνικών προδιαγραφών 
της β' φάσης από την Η.ΔΙ.Κ.Α. Α.Ε. ορίζεται η 30η Αυ- 
γούστου 2014.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. 69141/6169 (2) 

Ορισμός πάγιου χορηγήματος για τον καθαρισμό των 
γραφείων των Δημοσίων Υπηρεσιών της Αποκεντρω¬ 
μένης Διοίκησης Πελοποννήσου, Δυτικής Ελλάδας 
και Ιονίου στον φορέα Ε.Φ. 072. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Το Νόμο 3852/10 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87/Α/7-6-2010 άρθρο 6). 

2. Το Π.Δ. 139/2010 (ΦΕΚ 232Α/27-12-10) «Οργανισμός 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

3. Το Ν. 2072/92, άρθρο 37. 

4. Την υπ’ αριθμ. 132/1995 πράξη του Ελεγκτικού Συ¬ 
νεδρίου. 

5. Την υπ’ αριθμ. 41/2004 πράξη του Ελεγκτικού Συ¬ 
νεδρίου. 

6. Το Ν. 2314/1953, άρθρο 2 παρ. 3. 

7. Το υπ’ αριθμ. 2/30053/0026/23-7-2004 έγγραφο του 
Γ.Λ.Κ. 

8. Την αριθμ. ΓΓ 15650/1253/01-03-2011 απόφαση του 
Γενικού Γραμματέα της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου περί μετα¬ 
βίβασης εξουσίας να υπογράφουν «με Εντολή Γενικού 
Γραμματέα» ( ΦΕΚ 480/τ. Β729-03-2011). 

9. Το Ν. 2362/95 (ΦΕΚ 247 Α') περί Δημοσίου Λογι¬ 
στικού, όπως τροποποιήθηκε με το Ν. 3871/10 (ΦΕΚ Α' 
141/17-8-10) και ισχύει. 

10. Την με αρ. πρωτ. 2/5091/0026/25-5-2012 απόφαση 
του Υπουργού οικονομικών (ΦΕΚ 1741 /Β/25- 05-2012) και 
ιδίως το άρθρο 2 αυτής. 


11. Το με αρ. πρωτ. 2/74839/0026/10-10-2012 εγγράφου 
του Γ.Λ.Κ. περί καθορισμού πάγιου κατ’ αποκοπή χορή¬ 
γημα για καθαριότητα. 

12. Τις πιστώσεις τακτικού Προϋπολογισμού τρέχοντος 
έτους και το γεγονός ότι το ποσό των δεσμεύσεων με 
την παρούσα πιστώσεων, είναι εντός των εγκεκριμένων 
ποσοστών διάθεσης. Πιο συγκεκριμένα οι αριθμοί δέ¬ 
σμευσης έχουν ως εξής: 


ΝΟΜΟΙ 

ΑΡΙΘΜΟΣ ΔΕΣΜΕΥΣΗΣ 

Α.Δ.Α. 

Αρκαδίας 

41003/6646 - 21/05/2014 

ΒΙΙ90Ρ1Φ-62Υ 

Αχάίας 

276/84-02/01/2014 
63583/5710 - 19/05/2014 

ΒΙΨΞΟΡ1Φ-1Μ4 
ΒΙΙΠΟΡ1 Φ-Κ0Ε 


Αποφασίζουμε και καθορίζουμε το ύψος του ποσού 
του μηνιαίου πάγιου χορηγήματος για τον καθαρισμό 
των γραφείων υπηρεσιών της Αποκεντρωμένης Διοί¬ 
κησης Πελοποννήσου, Δυτικής Ελλάδας και Ιονίου, ως 
κατωτέρω: 


Φορέας 994-10 Ειδικός Φορέας 072 Κ.Α.Ε. 1232 κατά 
το έτος 2014 


ΥΠΗΡΕΣΙΑ 

ΔΙΕΥΘΥΝΣΗ- 

ΤΜΗΜΑ 

ΤΟΠΟΘΕΣΙΑ 

ΕΜΒΑΔΟΝ 

πι2 

ΜΗΝΙΑΙΟ ΠΟΣΟΝ 
ΕΠΙΧΟΡΗΓΗΣΗΣ 
2014 (€) 

Δ/νση 
Περ/ντος 
και Χωρικού 
Σχεδιασμού 
Πελ/νήσου 

Τρίπολη 

330,00 

120,00 

Δ/νση 
Περ/ντος 
και Χωρικού 
Σχεδ. 

Δ. Ελλάδος 

Πάτρα 

350,00 

220,00 

Δ/νση 

Υδάτων 

Δ. Ελλάδος 

Πάτρα 

267,67 

200,00 

Δ/νση 

Τεχνικού 

Ελέγχου 

Πάτρα 

1.890,00 

750,00 

ΣΥΝΟΛΟ 



1.290,00 


Με το υπ’ αριθμ. 2/52013/7-11-2008 έγγραφο του Γ.Λ.Κ. 
διαχειριστής του ανωτέρω χορηγήματος ορίζεται ο 
Προϊστάμενος της κάθε υπηρεσίας με αναπληρωτή τον 
νόμιμο αναπληρωτή του. 

Η παρούσα αφορά δαπάνες καθαρισμού από 01/07/2014 
έως 31/12/2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 2 Ιουνίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Γ ενική Δ/ντρια Εσ. Λειτουργίας 
ΓΕΩΡΓΙΑ ΠΑΤΑΚΙΑΡΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί.9Γ - β-πιαϊΙ: ννβόπΐ3δ1βΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02016352006140004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































